VENDIM
Nr. 4, datë 29.4.2022

PËR MIRATIMIN E MARZHEVE NË BAZË TË MONITORIMIT TË ÇMIMEVE PËR PRODUKTET USHQIMORE BAZË DHE PRODUKTET E TJERA TË LIDHURA ME TO, SI PASOJË E SITUATËS SË VEÇANTË TË KRIJUAR NË TREG

Bordi i Transparencës dhe Monitorimit të Çmimeve të Tregtimit me Shumicë/Pakicë të produkteve ushqimore bazë dhe produkteve të tjera të lidhura me to, në zbatim të aktit normativ nr. 7, datë 18.3.2022, “Për transparencën dhe monitorimin e çmimit për disa produkte ushqimore bazë dhe produkte të tjera të lidhura me to, si pasojë e situatës së veçantë të krijuar në treg”,

VENDOSI:

1. Miratimin e marzheve që do të aplikohen për disa produkte ushqimore bazë, si pasojë e situatës së veçantë të krijuar nga rritja e çmimeve ndërkombëtare.
2. Për artikullin oriz kokërrgjatë (1 kg) miratohen marzhet si më poshtë:
a) marzhi i tregtimit të shitjes me shumicë të orizit kokërrgjatë 11.7% mbi koston e importit dhe detyrimet e paguara në doganë, ose në vlerë 11 lekë/kg. Ky marzh mbulon edhe shpenzimet e ambalazhimit brenda vendit;
b) marzhi i tregtimit të shitjes me pakicë të orizit kokërrgjatë 3.8% mbi çmimin e shitjes me shumicë, ose në vlerë 4 lekë/kg.
3. Për artikullin sheqer (1 kg) miratohen marzhet si më poshtë:
a) marzhi i tregtimit të shitjes me shumicë të sheqerit nga importuesi dhe ambalazhuesi 11.1% (3.8 % + 7.3%) mbi koston e importit dhe detyrimet e paguara në doganë, ose në vlerë 12 lekë/kg;
b) marzhi i tregtimit të shitjes me pakicë të sheqerit 3.4% mbi çmimin e shitjes me shumicë, ose në vlerë 4 lekë/kg.
4. Për artikullin vaj luledielli miratohen marzhet si më poshtë:
a) marzhi i tregtimit të shitjes me shumicë nga importuesit të vajit të ambalazhuar të lulediellit 10.3% mbi koston e importit dhe detyrimet e paguara në doganë, ose në vlerë 35 lekë/litër. Ky marzh mbulon edhe shpenzimet e inbotilimit dhe ambalazhimit;
b) marzhi i tregtimit të shitjes me pakicë të vajit të ambalazhuar të lulediellit 1.6% mbi çmimin e shitjes me shumicë, ose në vlerë 6 lekë/litër.
5. Për artikullin miell masiv miratohen marzhet si më poshtë:
a) marzhi i tregtimit të shitjes me shumicë të miellit nga prodhuesi dhe ambalazhuesi 33.9% e kostos së grurit të importuar, ose 19 lekë/kg. Ky marzh mbulon edhe kostot e përpunimit të grurit, prodhimin e miellit dhe ambalazhimin e tij;
b) marzhi i tregtimit të shitjes me pakicë të miellit 5.3% mbi çmimin e shitjes me shumicë, ose në vlerë 4 lekë/kg.
6. Ky vendim është i detyrueshëm për të gjitha subjektet që tregtojnë me shumicë/pakicë produktet e përcaktuara në këtë vendim.
7. Në pasqyrën nr. 1, bashkëlidhur këtij vendimi, jepen të dhënat në lidhje me përllogaritjet e çmimit të tregtimit sipas marzheve të përcaktuara në pikat 2, 3, 4 dhe 5 të këtij vendimi.
[bookmark: _GoBack]8. Ky vendim hyn në fuqi në datën 30.4.2022 dhe i shtrin efektet deri në mbledhjen e ardhshme të Bordit. Ky vendim do të publikohet në Fletoren Zyrtare, si dhe në faqen zyrtare të ministrisë përgjegjëse për financat dhe ministrisë përgjegjëse për bujqësinë.

PASQYRA NR. 1

	Përshkrimi
	Kostoja në import dhe pagesa në doganë
	Marzhi në import/shumicë
	Marzhi me shumicë (importuesi i ndryshëm nga shitësi me shumicë)
	Marzhi me pakicë
	Çmimi i shitjes me pakicë
	Sqarime

	
	
	%
	vlerë
	%
	vlerë
	%
	vlerë
	
	

	Oriz kokërrgjatë
	94
 lekë/kg
	11.7%
	11 lekë/kg
	
	
	3.8%
	4 lekë/kg
	109 lekë/kg
	Për shkak të varieteteve të ndryshme të orizit të importuar në thasë, baza e përdorur për llogaritjen e çmimit me shumicë të produktit është kosto më e ulët e zhdoganimit të produktit oriz ndërmjet datave 12–27 prill 2022, në nivel subjekti. Marzhi i shumicës mbulon kostot e ambalazhimit, si dhe çdo kosto biznesi, përfshirë shpenzimet operacionale dhe çdo shpenzim tjetër për tregtimin e produktit të paketuar. Në rastet kur ndërmjet shitësit me shumicë dhe shitësit me pakicë operon një hallkë ndërmjetëse, marzhi i llogaritur 3.8% (4 lekë/kg) ndahet ndërmjet tyre.

	Sheqer
	105 
lekë/kg
	3.8%
	4 lekë/kg
	7.3%
	8 
lekë/kg
	3.4%
	4 lekë/kg
	121 lekë/kg
	Baza e përdorur për llogaritjen e çmimit me shumicë është kostoja mesatare e ponderuar e zhdoganimeve gjatë datave 12–27 prill 2022, ku për bazë janë marrë 97% e zhdoganimeve të sheqerit të papaketuar. Marzhi i shumicës mbulon kostot e ambalazhimit, si dhe çdo kosto biznesi, përfshirë shpenzimet operacionale dhe çdo shpenzim tjetër për tregtimin e produktit të paketuar.

	Vaj luledielli
	340
 lekë/litër
	10.3%
	35 lekë/litër
	
	
	1.6%
	6 lekë/litër
	381 lekë/litër
	Baza e përdorur për llogaritjen e çmimit me shumicë është kostoja mesatare e ponderuar e zhdoganimeve gjatë datave 12–27 mars 2022, ku për bazë janë marrë (3 subjektet me peshën më të lartë të zhdoganimeve). Marzhi i shumicës mbulon kostot e inbotilimit, ambalazhimit, si dhe çdo kosto biznesi, përfshirë shpenzimet operacionale dhe çdo shpenzim tjetër për tregtimin e produktit të paketuar.

	Miell
	56 
lekë/kg
	33.9%
	19 lekë/kg
	
	
	5.3%
	4
lekë/kg
	79 lekë/kg
	Baza e përdorur për llogaritjen e çmimit me shumicë është kostoja mesatare e ponderuar e zhdoganimeve gjatë datave 12–27 mars 2022, ku për bazë janë marrë 98% e zhdoganimeve të grurit. Marzhi i shumicës mbulon kostot e përpunimit të grurit dhe prodhimit të miellit, ambalazhimit, firot ligjore, si dhe çdo kosto biznesi, përfshirë shpenzimet operacionale dhe çdo shpenzim tjetër për tregtimin e produktit të paketuar.



